בית תאילנדי

בית תאילנדי היא מסעדה תל אביבית המתמחה במטבח התאילנדי. המסעדה נפתחה ב-1996 והיא נמצאת ברחוב בוגרשוב פינת בן-יהודה. במקום מגישים מאכלים בסגנון דרום תאילנד, שמתאפיינים בבישול בחלב קוקוס ומגוון מחיות, מאכלים בסגנון מחוז איסאן בצפון-מזרח תאילנד ומאכלי רחוב תאילנדים. למסעדה גן ירקות בו מגדלים ירקות תאילנדים לצרכיה, כגון: קפאו – בזיל תאי, מקואה פראו – חציל תאי, פאקנה (Chinese Broccoli) ופאק בונג (Morning Glory). בעלי המסעדה הם הישראלי יריב מלילי ואשתו התאילנדית, לק סונן. מלילי הכיר את סונן בעת שעבד כדייג בתאילנד. הם הכירו כאשר מלילי טייל ברחוב, והתאהב בסונן שעבדה עם אביה באחד מדוכני האוכל במדינה. לאחר חתונתם, שב מלילי ביחד עם סונן לישראל, והשניים פתחו את המסעדה. המסעדה זכתה לשבחים מצד כלי תקשורת ומביני עניין בישראל. מדריך Time Out תל אביב בחר בשנת 2007 את המסעדה כאחת מעשר המסעדות הטובות בתל אביב ובשנת 2014 בחר מדריך זה את המסעדה כמסעדה האסייתית הטובה ביותר בארץ וכתב: ”כבר שנים ארוכות שבית תאילנדי היא סוג של קונצנזוס. לק ויריב מלילי, תאילנדית וישראלי, הם שאחראים על המטבח שמוציא מנות תאיות אותנטיות, חלקן נדירות ועשויות חומרי גלם לא שגרתיים. האיכות בלתי מתפשרת ואת זה אפשר לראות ולהרגיש היטב בתור הארוך בכניסה.” () כתב העת "על השולחן" בחר ב"בית תאילנדי" כאחת משש המסעדות האסייתיות הטובות בתל אביב ומעריב nrg בחר בשנת 2011 ב"בית תאילנדי" כאחת מעשר מסעדות היוקרה הטובות בישראל. עיתון "הארץ" הגדיר את "בית תיאלנדי" בשנת 2015, כאחת משבע המסעדות האסייתיות המומלצות בארץ. בספר "מומלץ מפה" בשנת 2011 קיבלה "בית תאילנדי", ביחד עם עוד שתי מסעדות, דירוג 9.3 מתוך 10. רק 11 מסעדות בישראל קיבלו ציון גבוה ממנה. בסקר שערך ב-2014 במגזין mako בקרב השפים הטובים בישראל, נבחרה בית תאילנדי כמסעדה השנייה בטיבה בישראל. עורכי הסקר כתבו על בחירה זו: ”בית תאילנדי משתייכת לז'אנר הזה, של מסעדות ששפים אוהבים לאהוב, וגם אוהבים מאוד לספר על זה... מדובר במסעדת נישה, שאינה מאיימת על מעמדה של אף מסעדה אחרת כמעט. היא משמשת אקס טריטוריה, לא לוחצת לקולגות על שום יבלת, לא מעוררת אמוציות, יצרים אפלים וקנאה, ובאופן כללי נחשבת לבחירה שהיא מופת של פוליטיקלי קורקט.” בשני משאלים שערך אתר מאקו בקרב 100 שפים, באפריל 2014 ובפברואר 2016, נבחרה המסעדה במקום שני ברשימת המסעדות הטובות בישראל. נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 335-334. חיליק גורפינקל, "מסע קולינרי", הוצאת מפה, 2009, עמ' 128 מדיה וקבצים בנושא בית תאילנדי בוויקישיתוף אתר האינטרנט הרשמי של בית תאילנדי בית תאילנדי, ברשת החברתית פייסבוק ליאור דובדבני, אפשר גם בלי חרדל, באתר nrg מעריב‏, 20 בדצמבר 2001 מרב סריג, ‏מסעדת "בית תאילנדי" פותחת דלת וחושפת מתכונים סודיים, באתר גלובס, 23 ביולי 2012 דני ססלר, כל פאפאיה מלמיליאן, באתר nrg מעריב‏, 10 במרץ 2005 נגה משל‏, אוריינט אקספרס - וואלה אוכל, באתר וואלה, 1 ביוני 2005 שגיא כהן, אושר גדול, באתר nrg‏, 17 בפברואר 2006 צבי גילת, עכבר העיר אונליין, במקום חופשה בתאילנד, באתר הארץ, 2 ביולי 2007 אמיר קמינר, דמעות של שמחה בבית תאילנדי, באתר ynet, 2 ביולי 2008 גלי וולוצקי, עסקית בבית תאילנדי - הימור בטוח, באתר כלכליסט, 2 בפברואר 2009 אפרת נחושתאי, עכבר העיר אונליין, בית תאילנדי: עסקית משובחת באווירה נעימה, באתר הארץ, 9 במרץ 2009 ליבי במזרח, בבלוג טיק טאק יוצא לאכול, 25 במרץ 2009 גיל גוטקין, נאם מול בית תאילנדי: מי לוקחת?, באתר הארץ, 7 ביוני 2015 גיל אקרמן, ביקורת: דירה להשכיר, באתר טיים אאוט תל אביב, 18 בדצמבר 2013 עומר שוברט, האם "בית תאילנדי" עדיין מגישה את החוויה התאילנדית הטובה בישראל?, באתר הארץ, 10 בנובמבר 2015 גבי בר-חיים, 20 שנה אחרי: "בית תאילנדי" חוגגת, באתר ynet, 18 בפברואר 2016 מאגר המתכונים של בית תאילנדי באתר לבשל כמו שף המסעדות הטובות ביותר בת"א, באתר Time Out תל אביב, 14 בנובמבר 2007 25-18 בדצמבר 2014, בעיתון Time Out תל אביב, עמ' 44. האסיאתיות הכי טובות בתל אביב, מתוך "מדריך המסעדות 2009 של על השולחן" אלון הדר, מטבח מקומי: מסעדות היוקרה הטובות בישראל, באתר מעריב nrg, ‏22 באפריל 2011 רוני קשמין, שבע המסעדות האסיאתיות המומלצות בארץ, באתר הארץ, 1 במרץ 2015 "מומלץ מפה", מפה הוצאה לאור, 2011, עמ' 65 שרית סרדס-טרוטינו, ‏השפים בוחרים: המסעדות הכי טובות בישראל, באתר ‏מאקו‏, 1 במאי 2014 ריטה גולדשטיין, ‏השפים קבעו: 13 המסעדות הטובות בישראל, באתר ‏מאקו‏, 2 בפברואר 2016